Ντίτμαρ Μέγκενμπουργκ

Ο Ντίτμαρ Μέγκενμπουργκ (γερμ. Dietmar Mögenburg, γενν. 15 Αυγούστου 1961) είναι Γερμανός πρώην αθλητής του στίβου, και συγκεκριμένα άλτης του ύψους, ο χρυσός Ολυμπιονίκης του Λος Άντζελες και ο Πρωταθλητής Ευρώπης της Αθήνας το 1982.

 Καριέρα 

Ήδη από το 1979, ο Μέγκενμπουργκ σε ηλικία 18 ετών είχε την καλύτερη επίδοση στον κόσμο. 
Στις 26 Μαΐου 1980 στο Ρέχλινγκεν της Δυτικής Γερμανίας, προτού κλείσει τα 19 έτη ηλικίας, πέτυχε επίδοση 2,35 μέτρα, η οποία ισοφάρισε το παγκόσμιο ρεκόρ ανοικτού στίβου του Πολωνού Γιάτσεκ Φσόουα που είχε επιτευχθεί λίγες ώρες νωρίτερα και κατέρριψε το παγκόσμιο ρεκόρ νέων. Δεν συμμετείχε στους Ολυμπιακούς Αγώνες εκείνης της χρονιάς λόγω του μποϊκοτάζ των ΗΠΑ και πολλών δυτικοευρωπαϊκών χωρών (συμπεριλαμβανομένης της Δυτικής Γερμανίας) στους Αγώνες της Μόσχας. 

Ήταν χρυσός Ολυμπιονίκης το 1984 στο Λος Άντζελες με άλμα 2,35 μέτρων. 
Η επίδοση αυτή απείχε μόλις ένα εκατοστό από τη μέγιστη που πέτυχε ποτέ στον ανοικτό στίβο και ήταν 2,36 μ., στις 10 Ιουνίου 1984 στην ετήσια συνάντηση άλματος εις ύψος του Έμπερσταντ, το οποίο τότε κέρδισε ο Τσου Γιανχούα με νέο παγκόσμιο ρεκόρ (2,39 μ.). Μερικούς μήνες αργότερα, στις 14 Φεβρουαρίου 1985 στην Κολωνία, ο Μέγκενμπουργκ θα έφθανε επίσης τα 2,39 μέτρα, αλλά στον κλειστό στίβο. Μέχρι σήμερα (2024), ο μοναδικός άλλος Γερμανός που τον έχει ξεπεράσει στις επιδόσεις είναι ο ανταγωνιστής του της δεκαετίας του 1980 Κάρλο Τρένχαρντ, που υπερπήδησε τα 2,37 μέτρα στον ανοικτό στίβο (1984) και τα 2,42 μ. στον κλειστό (1988).

Στο κλειστό στίβο είχε πολλαπλές επιτυχίες: αργυρός πρωταθλητής κόσμου  του 1989 και πρωταθλητής Ευρώπης πέντε φορές (1980, 1982, 1984, 1986, 1989), δεύτερος δύο φορές (1981 και 1988)  και τρίτος το 1990.
Σε όλη τη διάρκεια της σταδιοδρομίας του, ο Μέγκενμπουργκ αναδείχθηκε δέκα φορές πρωταθλητής Δυτικής Γερμανίας στο άλμα εις ύψος (1980-1985, 1987-1990) και άλλες πέντε φορές πρωταθλητής Δυτικής Γερμανίας στον κλειστό στίβο (1979-1981, 1984 και 1989).

 Αποτελέσματα σε σημαντικούς διεθνείς αγώνες 
Εκπροσωπώντας τη 1980Ευρωπαϊκό Πρωτάθλημα Κλειστού ΣτίβουΖίντελφινγκεν (Δυτ. Γερμανία)1ος2,31 μ.1981Ευρωπαϊκό Πρωτάθλημα Κλειστού ΣτίβουΓκρενόμπλ (Γαλλία)3ος2,25 μ.1982Ευρωπαϊκό Πρωτάθλημα Κλειστού ΣτίβουΜιλάνο1ος2,34 μ.Ευρωπαϊκό ΠρωτάθλημαΑθήνα1ος2,30 μ.1983Παγκόσμιο ΠρωτάθλημαΕλσίνκι4ος2,29 μ.1984Ευρωπαϊκό Πρωτάθλημα Κλειστού ΣτίβουΓκέτεμποργκ1ος2,33 μ.Ολυμπιακοί ΑγώνεςΛος Άντζελες1ος2,35 μ.1986Ευρωπαϊκό Πρωτάθλημα Κλειστού ΣτίβουΜαδρίτη1ος2,34 μ.Ευρωπαϊκό ΠρωτάθλημαΣτουτγάρδη4ος2,28 μ.1987Παγκόσμιο ΠρωτάθλημαΡώμη4ος2,35 μ.1988Ευρωπαϊκό Πρωτάθλημα Κλειστού ΣτίβουΒουδαπέστη2ος2,37 μ.Ολυμπιακοί ΑγώνεςΣεούλ6ος2,34 μ.1989Ευρωπαϊκό Πρωτάθλημα Κλειστού ΣτίβουΧάγη1ος2,33 μ.Παγκόσμιο Πρωτάθλημα Κλειστού ΣτίβουΒουδαπέστη2ος2,35 μ.1990Ευρωπαϊκό Πρωτάθλημα Κλειστού ΣτίβουΓλασκώβη3ος2,30 μ.Ευρωπαϊκό ΠρωτάθλημαΣπλιτ6ος2.31 mΕκπροσωπώντας τη 1992Ολυμπιακοί ΑγώνεςΒαρκελώνη27ος (q)2,15 μ.
Το (q) υποδεικνύει τη συνολική κατάταξη από τον προκριματικό γύρο.

Παραπομπές

 Εξωτερικοί σύνδεσμοι 

 Ο αθλητής στον ιστότοπο του World Athletics

Κατηγορία:Γερμανοί αθλητές του στίβου
Κατηγορία:Γερμανοί Ολυμπιονίκες 
Κατηγορία:Άλτες του ύψους
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Πρωταθλητές Ευρώπης στον στίβο